#97959 kérdés
Enyhe pajzsmirigy túlműködésem (a TSH valamivel 2 felett van és minimálisan emelkedett az anti TPO) miatt az orvosom azt kérte, vigyázzak a jód bevitelre (tengeri só, ételízesítők elhagyása és az eddig szedett halolajam abbahagyása). Szerinte a tengeri halból készült halolajban is van jód, így keressek másikat, olyat, amit édesvízi halból készítenek. Akárhogyan kutakodom, nem találtam ilyen terméket.
Önnek is ez a véleménye? Esetleg van olyan termék, ami elegendő EPA és DHA tartalmú, de jódot nem tartalmaz?
Kisbabát szeretnénk, emiatt nem hagynám el szívesen ezt a szert, hanem szükségem lenne valamilyen alternatívára.
Vaami félreértése lehet, ugyanis a TSH emelkedett volta a pajzsmirigy csökkent működése mellett szól!
Ez valóban így van a jóddal. Ugyanis a thyreoiditisek rendkívül heterogén betegségek
1. a genetikailag hajlamosak (akiknek családjában pajzsmirigy betegség előfordult
2.idősebbek (60 év felett)
3.terhesek
4.újszülöttek
Az anti-TPO elleni antitest emelkedett értéke hajlamosít hypothyreosisra
Az autoimmun thyreoiditisben a meddőség és a spontán vetélések aránya lényegesen magasabb
Jó egészséget kívánok: Prof. Dr. Balázs Csaba 2015. 03. 09. 18:19
#97936 kérdés
5 hetes várandós vagyok IVF kezelés eredményeként. Hashimoto Thyreoiditis-em van, 50 ug L-thyroxint szedek. Míg bejutok az orvoshoz, addig ajánlott 50 százalékkal emelnem azonnal az adagot? Kérdésem, hogy a várandósság alatt elég ha a TSH értékeimet ellenőrzi a belgyógyász orvosom, vagy ajánlott a fT3, fT4 és ATPO nézése is? Ha jó a TSH, biztosan jó a szabad hormonok szintje is? Hogy lehet megtudni, hogy aktív-e a gyulladás? A jódos terhesvitamin nem ajánlott tudomásom szerint, viszont a 16. héttől elkezd a baba pajzsmirigye is hormont termelni. Ekkor neki szüksége lesz jódra? Vagy általam kapja majd meg a szükséges hormont? Ezzel nem blokkolódik az ő pajzsmirigye? Bocsánat a sok kérdésért, de a nehéz teherbeesés után nem szeretnék problémát a pajzsmirigyem miatt. Nagyon köszönöm válaszát! Üdvözlettel, G.
Tisztelt G!
Jó egészséget kívánok: Prof. Dr. Balázs Csaba 2015. 03. 08. 15:14
#97933 kérdés
2004-ben műtötték ki a pajzsmirigyemet, túlműködés miatt. Hagytak bent egy kis csonkot, de nem működik. Azóta sem állt be igazán "rendesen" a TSH-ám. 1,5 és 10 között ingadozik, napi 136,5 mikro Letroxot szedek. A problémám, hogy a mensesem nem volt sosem pontos, a szüléseim óta ez behatárolható 30-38 napra, tehát még mindig nem pontos. A problémám az, hogy mielőtt megjönne, igen erős tüneteim vannak: hányinger, olykor hányás, indokolatlan idegesség, hasmenés, fejgörcs... Azt szeretném megkérdezni Öntől, hogy szedhetnék-e erre a problémára fogamzásgátlót. Az utolsó vérvételen :TSH, FT-ék jók, prolaktin is jó, de a felső határon volt. Esetleg a bőrproblémáimra is jó lenne a fogamzásgátló. Amennyiben ezt nem ajánlja, tudna esetleg valami más alternatívát mondani?
Tisztelettel és köszönettel: Zita
Persze nem akarom megkerülni a kérdését. Vizsgálat nélkül a következőkre kívánom a figyelmét felhívni.
Ami a pajzsmirigy műtét utáni állapotát illeti:
A betegek úgy teszik fel a kérdést:„Miért nem érzem olyan jól magam a kezelés hatására, mint a betegség előtt?
Sokan csodálkozva fogadják és kérdezik, hogy a T4 (tehát a tiroxin) miért okoz olyan eltérő hatásokat, tüneteket. Egyeseknek a T4 szívdobogást, másoknak jelentős fogyást, hasmenést okoz. A titok nyitja a fenti enzimekben keresendő. Mi a vérben határozzuk meg a T4 szintjét, pedig a dejodináz-1.- és 2.-től függő aktív T3 a szövetekben képződik (pl. a szívben), ezért sem lehet egyértelműen következtetni a T4 szintből a T3-ra. Tehát a T4 adása esetén – amennyiben a beteg dejodináz-1. és 2. szintje alacsony, akkor a bevitt T4-ből (pl. Letrox) képződött aktív T3 mennyisége lényegesen kevesebb, ezért az a látszat mintha a gyógyszer nem hatna. Napjainkban ez a kérdés ismét rendkívül aktuális és egyre többen javasolják a T4 helyett olyan gyógyszer(ek) alkalmazását, amelyek a T3 és T4 kívánt keverékét tartalmazzák.Ez annál is inkább indokolt, mert az alábbi tünetek T4-gyel nehezen, ill. nem teljes mértékben befolyásolhatók:
Hogyan lehet ezen segíteni? Egyénre szabott kezeléssel lehet az ideális T4/T3-t beállítani.
Ami a cikluszavart illeti:A női ciklus különböző tényezők hatására átmenetileg felborulhat. Stresszesebb időszakokban, betegség, gyógyszerek szedése következtében, de olykor még az időjárási változások hatására is jelentkezhet a korábbitól eltérő erősségű, fájdalmas, vagy hosszabb ideig tartó vérzés. Probléma, ha a felsorolt panaszok ismétlődnek, huzamosabb időn át jelentkeznek. Menstruációs zavarról valójában az alábbi tünetek kapcsán beszélünk:
A fentiből következik, hogy a fogamzásgátlás egyes formái átmeneti javulás eredményyezhet, de késő következményei gyakran ne mérhetők fel: thrombosis, meddőség, libidó csökkenés stb.
Prof. Dr. Balázs Csaba 2015. 03. 08. 11:05
#97907 kérdés
Tisztelt Dr Úr!27 éves vagyok még nem szültem a napokban volt egy hüvelyi ultrahangom ahol a jobb petefészkemben találtak egy 7 cm es cisztát a balban pedig három kicsit,és egy kezdetleges méhszájsebet kérdésem az lenne mi okozhatja ezt?- ezek mellett rövid idő alatt hiztam tiz kgot állandó sulyingadozásom van és a pajzsmirigyem kicsit alulműködik és erősen szőrösödöm 18 éves korom ota.Válaszát előre is köszönöm!
Sajnos panaszai nagyon gyakoriak, sokakat érdekel, ezért részletesebben írok.
Nem győzöm hangsúlyozni, hogy általános elvekről van sző, a kezelés pedig vizsgálat után a kezelésnek egyénre szabottnak kell lennie!!!
A PCOS jelentése policisztás (sokhólyagú) ovárium szindróma. Bár az elnevezés csupán a petefészek (ovarium) betegségére utal, mégis számos hormonális és anyagcsere eltérés is áll hátterében, melyek szerteágazó tüneteket produkálnak. A hormonrendszerben keletkező zavar jellemzően nem egyik pillanatról a másikra jelentkezik, a tünetek a legtöbbször hosszú időn át, folyamatosan alakulnak ki. Egyéntől függően előfordulhat az is, hogy nem az összes, csak egy-két tünet jelentkezik.
A PCOS előfordulása gyakori, de a betegek számát csak becsülni lehet. A legújabb kutatások adatai szerint a nők 5-10 százaléka !! szenved ebben a betegségben. Az alábbiakban részletezett tünetek is azt mutatják, hogy a menstruációs zavarokkal és a meddőséggel küszködők jelentős hányadában lehet a PCOS-t kimutatni és a mi fontosabb gyógyítani. Egyéb férfias típusú un. „hyperandrogen” állapotok másodlagosan is okozhatnak PCOS-t. Fontos, hogy a betegség jelenlétére minél előbb gondoljunk, hogy idejében felismerésre kerüljön. A korai diagnózis és az időben elkezdett komplex kezelés (diétától a gyógyszerekig) hozhat eredményt.
A PCOS kialakulásában döntő szerepet játszanak az örökletes tényezők Hallom a figyelmes olvasó és az Ön kérdését: „amennyiben örökletes ok van a háttérben, akkor miképpen lehetséges, hogy anyámnak nem volt ilyen betegsége nekem pedig igen?„Erre a válasz kettős: egyrészt korábban a betegséget nem vagy alig ismertük. A legfontosabb azonban az, hogy az örökletes háttér inkább a hajlamot jelenti és a környezeti tényezők a meghatározó fontosságúak ahová számos anyag: vegyszerek és mérgező anyagok, hormonszerű rovarirtó szerek, növényi hormonok (u.n. EDC anyagok, erről ezen a honlapon már ismételten írtam) sorolhatók. Az egyértelmű fogalmazás megköveteli, hogy sokféle anyaga lehetséges, sőt azok együttese lehet a felelős, de ma a tudomány nem ismer egyetlen „bűnös anyagot„. A PCOS kialakulása általában már a pubertás előtt megindul, létrejöttében számos bonyolult mechanizmus játszik szerepet, amelynek részletezésébe azért nem kezdek, mert attól tartok, hogy ez a megértést inkább gátolná, mint elősegítené. A lényeg leegyszerűsítve az, hogy hyperandrogén (férfias) típusú hormonális változások jönnek létre.
Fontos megjegyeznem, hogy az elhízás nem csak a PCOS következménye, de egyben kiváltó oka is lehet. Az elhízás gyakran jár együtt a metabolikus szindrómának nevezett kórképpel. A metabolikus szindróma jelei a magas koleszterin, emelkedett vérzsír- és vércukorértékek. Mindezek együttese, különösen öröklött hajlam esetén nagy mértékben növeli a PCOS kialakulásának kockázatát.
A PCOS kezelése rendkívül összetett feladat és gyakran eltérő, mivel a kiváltó okok is azok!
	Életmódi kezelés
A gyógyszeres kezelés formái a kiváltó okokól függnek.
Prof. Dr. Balázs Csaba 2015. 03. 07. 13:22
#97888 kérdés
Kisbabát várok, jelenleg a 7. Terhességi hetet töltöm. 1,5 hónappal ezelőtti vérvételemnél a tsh értékem 2,3 volt. Az egy hete végzett vérvételnél ez a szint 5,61re ugrott. Ez mennyiben jelenthet problémát a babára nézve, vagy ezzel az értékkel érdemes-e egyáltalàn foglalkozni?! Sosem volt problémám a pajzsmirigyemmel , családban sem fordult még elő valamint semmilyen erre utaló panaszom sincsen !
individuális TSH tartományt
a referenciatartomány meghatározásánál az életkort (TSH szintje az életkor előre haladtával nő, így a 4 mIU/l feletti, de 10 mIU/l alatti érték akár normális is lehet időseknél)
a beteg által lakott terület jódellátottságát
a kísérő betegségeket
az alkalmazott gyógyszereket
Akiknek inzulinnal kezelt cukorbetegségük van.
Akiknek egyéb autoimmun betegségük: ízületi-, bél-, bőr-, máj-vese-, szembetegségei ismertek.
Ami a terhességet ilelti:
Az elmúlt év májusban a Debrecenben rendezett kongresszuson részletesen ismertettem a terhesség, a vetélések endokrinológia és immunológiai hátterét. Ezen túlmenően ajánlásokat kidolgoztunk ki a kezelésre, megelőzésre egyaránt.
7.A már korábban csökken pajzsmirigy működésű terhesekben a tiroxin dózisát feltétlen célszerű emelni a kiindulási érték 50%-val.
8.A nem megfelelően kezelt terhesek gyermekeinek pajzsmirigy működése, ill. idegrendszeri-szellemi fejlődése (IQ) károsodott lehet.
19 A terhesek egy részének szelénhiánya is van, ezért ennek pótlására célszerű törekedni.
11.A pajzsmirigy fokozott működésének megállapítása nehezebb, mint a nem terheseknél, mert egyes tünetek: idegesség, gyengeség, alvási zavarok, izzadékonyság a terhességben egyébként is megfigyelhető tünetek. Ezt nehezíti az is, hogy a hagyományos hormonszintek sem nyújtanak a diagnózishoz mindig segítséget. Azt javasoluk, hogy ilyen esetben endokrinológus segítségét vegyék igénybe a diagnózistól a kezelésig .
Jó egészséget kívánok: Prof. Dr. Balázs Csaba 2015. 03. 06. 11:57
#97858 kérdés
Az Ön betege vagyok, december közepén voltam Önnél először.
A diagnózis: Infertilitas, Subklinikus Hypothyreosis, Autoimmun thyreoiditis.
St: Thyrocalc alapján subklinikus hypothyreosis, Pm I st., konz. Tap.
Pm infra: aktivitásfokozódás jo-i túlsúllyal.
PmUH: jl 43x29x12 mm inhomogén felépítésű, benne 8x7 mm-es TIRADS szerint 1 st. Göb, bl 39x29x10 mm inhomogén szerkezetű.
A kapott gyógyszerek: Letrox 50 ½ tbl/nap, Inofolic, Premens 1 tbl, Selenoprecise 2x100mcg/nap.
2015. január 28-án írtam a Professzor Úrnak a csaladinet.hu oldalon, mivel lombik beültetés előtt voltam, hogy ugyanúgy szedjem-e a felírt gyógyszereket. Ott azt a választ kaptam, hogy a Letrox-ból fél helyett egészet szedjek és a Premens tablettát hagyjam el.
Sajnos a beültetésből terhesség nem jött létre. Mivel következő vizsgálatra csak májusban kell mennem Önhöz , szeretném megkérni, hogy írja meg, hogy mik a további teendőim.
Mennyit szedjek a Letrox-ból, újra elkezdjem-e a Premens tablettát illetve a Selenoprecise maradjon-e a napi kettő.
Azonban sajnos van egy "B terv" is. Családi okok miatt sajnos lehet, hogy egy ideig mégsem próbálkozunk a babával (ez rövidesen eldől), ebben az estben mit és mennyit szedjek?
Válaszát előre is köszönöm szépen! Adél
Sajnálkozom a történtek és a B terv miatt. A Premens tbl-t -miként azt az ismertetőben is írtam - csak a terhességig szabad szedni. Azt anácsolom,hogy a korábbi kezelésre: Letrox 50 ½ tbl/nap, Inofolic, Premens 1 tbl, Seleno-precise 2x100mcg/nap, álljon vissza.
Prof. Dr. Balázs Csaba 2015. 03. 05. 12:12
#97857 kérdés
Tisztelt Doktor Úr az alábbi tünetek jelentkeztek nállam de a háziorvos azt mondta nem jelentenek semmit.
Tehát : vesegörcsök,nagyon fáj a hátam a derekamnál ott ahol a vese fájdalmat szokták tapasztalni nagyon nagy fájdalmaim vannak nehezen megy a vizelés és az ágyékomnál nagyon feszül valami ott a herék alatt és a combom is fáj elakartam menni urulogushoz de sajnos csak beutaloval fogad és a háziorvosom nem adott.
A kérdés az lenne mi okozhatja ezt és hogy mit tegyek.
Tisztelt Kiss Dániel Úr!
Ezekkel a panaszokkal valóban célszerű volna urológushoz fordulnia.
Jó egészséget kívánok, tisztelettel. Prof. Dr. Balázs Csaba 2015. 03. 05. 12:08
#97851 kérdés
Köszönöm szépen válaszát. A kérdésem még annyi lenne, hogy a kis dózis Utrogestan napi egy vagy két szemet jelent-e? Elolvastam a betegtájékoztatót és sajnos bizonytalan vagyok benne.
Még egy kérdésem lenne, hogy az Inofolicot, szelént és D vitamint ugyanúgy szedjem-e tovább és esetleg további magzatvédő vitamint javasol-e Professzor Úr?
T. R. Virág
Tisztelt T. R. Virág!
Egyelőre az Utrogestanból 2x1 tbl-t szedjen. A többigyógyszert:Inofolicot, szelént és D vitamint ugyanúgy szedje tovább.
Jó egészséget kívánok, tisztelettel: Prof. Dr. Balázs Csaba 2015. 03. 05. 12:06
#97818 kérdés
Az Ön betege vagyok kb. 5 éve: alulműködés, autoimmon pajzsmirigy gyulladás göbbel. Euthyrox 100 mg-ot szedek.
Az lenne a kérdésem, hogy voltam kardiológiai kivizsgáláson (Holter, szív UH, terheléses EKG), ahol minden eredményem jó lett, kivéve a terheléses EKG-n egy elvezetésnél eltérés látott a doktornő. Erre azt javasolta, hogy mivel így nemtud diagnózist felállítani (ebből nem tudja megállapítani, hogy csak alkati dolog, vagy esetlegesen koszorúér problémára utal) egyezzek bele izotópos vizsgálatba. Megkérdeztem, hogy ez nem jár-e együtt jód terheléssel, mivel tudom, hogy Professzor Úr mindig figyelmeztet a jód elkerülésére. Azt mondta, hogy de igen, de ez nem okozhat gondot. Én mondtam, hogy addig nem egyezem bele a vizsgálatba amég nem kérem ki az Ön véleményét. Kérdezném a Professzor Urat, mit tegyek, nem fogja az autoimmun gyulladásomat belobbantani?
Valóban igaza van. Amennyiben a kontrasztanyaggal történő vizsgálatra feltétlen szükség volna, akkor vizsgálat előtt és utána Metothyrin tbl-t 2x1 tbl 2x10 mg-t szedjen. Ez megakadályozza a szervetlen jód kedvezőtlen hatását.
Jó egészségeet kívánok, tisztelettel: Prof. Dr. Balázs Csaba 2015. 03. 04. 17:49
#97817 kérdés
Kiss Dániel vagyok néhány napja írta válaszában hogy agyalapi mirigy és mellékvesével kapcsolatosak a tüneteim.
A Házi orvosom elküldött vérvizsgálatra és adott beutalót belgyógyász,endokrinologushoz de sajnos még csak 11.-e utánra kaptam időpontot.
A vérvizsgálat eredményében az alábbi eltérések mutatkoztak:
Hugysav : 673 umol/L
Vérseljtsüllyedés 22mm/ó
Fehérvérsejt 10,72 G/L
Neutrophil 7,36G/L
Kálium 5,1mmol/L
Az lenne a kérdésem hogy: A korábbi válaszában foglaltakat bizonyítja-e ezen magas értékeket?
Vagy ha esetleg ez még nem bizonyítja valószínű-e hogy agyalapimirigy vagy mellékvese eredetűek a tünetek?És hogy előfordulhat-e jóindulatú daganat adenoma?
Sajnos a leírt eredmények nem tartalmaznak hormon (mellékvese, agyalapi mirigy) ill. immunológiai teszteket.
Prof. Dr. Balázs Csaba 2015. 03. 04. 17:46
#97785 kérdés
A cikkeiben olvastam, hogy a TSH-t sok minden befolyásolja, hogy mikor veszik le a vért (napszak, stb...). Mégis mit tanácsol, ha mennem kell TSH-t nézetni akkor mikor menjek? Válaszát köszönöm szépen! Anna
Általában reggel érdemes, éhgyomorra menni. Az eredmény függ a laboratórium módszereitő is.
Jó egészséget kívánok: Prof. Dr. Balázs Csaba 2015. 03. 04. 17:41
#97777 kérdés
8 hetes 32 éves kismama vagyok és a segítségét szeretném kérni, mert nagyon aggódom. A napokban derült ki, hogy babát várok. Voltam azóta pajzsmirigy értéket nézetni, aminek az eredménye: TSH 3.78, T4 15.46, T3: 4.42. Thyreoideaperoxidáz elleni antitest: 157)
December óta napi 25 ug thyroxin-t szedek, mivel a novemberi labor eredményem pajzsmirigy alul működést jelzett. (értékek: TSH:3.9, T4 :12.3, T3: 4.9.) Az orvosom a mostani eredmények után 50 mg-ra emelte a gyógyszerem. A kérdésem az lenne Doktor Úrhoz, hogy Ön szerint ez a napi 50 ug megfelelő lehet, hogy lejjebb menjen az érték? Károsodást okozhat ez az érték a babámra? Szükségesnek tartja felkeresnem Önt? Szeretnék mindent megtenni a baba egészsége érdekében.
egy aggódó kismama.
Ismételten azt tudom írni, hogy véleményt kezelés ügyében csak vizsgálat után adhatok.
Amennyiben időpontot kíván kérni, akkor az előjegyzést végző kolléganőmhöz, Székely Melindához írjon, e-mail címe: szekelym@vipmail.hu
Jó egészséget kívánok: Prof. Dr. Balázs Csaba 2015. 03. 04. 17:39
#97768 kérdés
Az Ön kezelt betege vagyok. Februárban jártam Önnél kontroll vizsgálaton. Ezen a vizsgálaton azt mondta Professzor Úr, hogy abban a pillanatban jelentkezzem Önnél, ha pozitív lett a terhességi teszt és kerüljön sor progeszteron vizsgálatra. Ez meg is történt pénteken voltam Önönknél az Endokrin Központban. A recepciós hölgyek sajnos nem engedték, hogy beszélhessek Önnel, viszont ha minden igaz továbbították Önnek az emailem az progeszteron eredménnyel együtt. Sajnos erre az emailre választ nem kaptam. Aggódom, mivel azt mondta Profeszzor Úr, hogy ha a progeszteron szint nem megfelelő gyorsan kell cselekedni.(2 vetélésen vagyok túl) 4 nap telt el s nem tudom, hogy van-e szükségem progeszteron pótlásra; a letroxot és a bromocriptint ugyanolyan adagban kell-e szednem, mint korábban.
Tisztelettel kérem Professzor Urat, hogy mihamarabb informáljon.
Örülök a sikernek! Az eredményei alapján kis dózisú progesteron kezelést javaslok (Utrogestan kúp). Egyébként az eddigi gyógyszerelést javaslok,de a barátcserje kivonatot viszont ne szedje.
3 hónap múlva, ha jól érzi magát találkozzunk, ha panasza van, akkor korábban.
Prof. Dr. Balázs Csaba 2015. 03. 04. 17:34
#97732 kérdés
Hamarosan 41 éves leszek, PCOS miatt kezelnek 22 éve. ( Merckformint szedek 2008 óta )Volt már spontán terhességem, de akkor "jó" TSH értékkel. ( 1,088 ). Jelenleg ez az érték 3,303.
Ez mellett megjelentek az elégtelen működés tünetei is, folyton jég hideg a kezem, lábam, szorulásom van, energiátlannak érzem magam. Nyilván a mért érték nem mondható kórosnak, de a tüneteim alapján nem is tekinthető kielégítőnek. Kértünk a TSH mellé T3 és T4 mérést is, de az SZTK-s labor nem végezte el, mert ref. tartományon belül van a mért érték.
A kérdésem Önhöz az lenne, hogy van-e módom elvégeztetni valamely módon a T3, T4 vizsgálatot, van-e jelentősége vagy a 3 feletti TSH baba szempontjából és a tünetek alapján nem sok-e ?
( Szeretnénk egy kistestvért, de 3 hónapja nem sikerül )
Van Önnek ajánlata egy közelben dolgozó Kollégájára ? ( Győr és környéke )
Tisztelettel és köszönettel: B. Timea
Tisztelt B. Tímea!
Az emelkedett TSH értéknek, főleg, ha ez egy autoimmun folyamat részjelensége, akkor van jelentősége. Ennek kivizsgálása és kezelése indokolt.
Jó egészséget kívánok, tisztelettel: Prof. Dr. Balázs Csaba 2015. 03. 02. 13:47
#97699 kérdés
Lombik programban vagyok éppen! A december 28.-ai TSH 1,990 mU/l, antiATG autoantitest 15,5 IU/ml, anti-TPO autoantitest 13,4 IU/ml. A mostani februári TSH viszont 3,590 mU/l. A kérdésem az lenne, hogy ezzel az értékkel el lehet e kezdeni a lombik programot, a stimulációs kezelést, vagy esetleg valamilyen gyógyszeres kezelés ajánlott?? Illetve tudna e abban segíteni, hogy ez mitől növekedhetett így meg.
Köszönettel Katinka
Tisztelt Katinka!
Prof. Dr. Balázs Csaba 2015. 03. 01. 17:41
#97690 kérdés
Az alábbi tüneteimet kiváltó lehetséges Endokrin betegségek listáját szeretném öntől kikérni.ÉS hogy ön szerint melyik a legvalószínűbb.
Tünetek/Panaszok: Hirtelen elhízás,nőies testalkat nagy derékbőség,szőrzet hiánya (hónaljszőröm és arc szőrzetem hiányos és nehezen nő / vékony) extrém izzadás főként az arcon,Hőhullámok,Potencia zavarok,Sóéhség,Tulzott vízfogyaztás (túl sokat iszok mivel szomjuság érzésem van) kiszáradt ajkak,jellegzetes lilás striák a hason derékon,gyakori vizelés nagy mennyiségű vizelet.
Nos ezek a tünetek állnak fenn nállam az elhízás hirtelen pár éve jelentkezett ekkor lett striás a bőröm.
Akkor mikor ez bekövetkezett azt hittem nem betegség tünete hanem csak szimplán elhízás,viszont bennem volt a gyanu gondolata ugyanis átlagosan táplálkoz(ok)tam.
A hőhullámok és az extrém izzadás az elhizást megelőzően is fenn ált.
Üdvölettel Kiss Dániel (20 éves férfi)
Panaszai valóban összetettek. A leírás alapján leginkább mellékvese, ill. agyalapi mirigy megbetegedés valószínüsíthető. Ilyen irányú kivizsgálást javaslok.
Prof. Dr. Balázs Csaba 2015. 03. 01. 11:41
#96325 kérdés
Tisztelt Professzor úr! Egy hete volt pajzsmirigy műtétem és mind a két lebenyemet eltávolították. Olyan panaszaim vannak hogy nagyon fáj a fejem szédülök mint ha víz lenne a fejembe,zsibbadok,és a szemem is nyom mintha ki akarna esni. Ez mitől van? El fog e múlni? Elúre is köszönöm válaszát!
Köszönöm megtisztelő bizalmát. A kérdései világosak és érthetőek, de a választ etikai és szakmai okokból azoktól kaphatja meg, akik a műtétet végezték és az Ön vizsgálatait elvégezték.
Jó egészséget kívánok: Prof. Dr. Balázs Csaba 2015. 02. 28. 19:07
#96044 kérdés
Kezelt betegeként (diagnózis: Hashimoto thyreoditis, szubklinikus hypothyreosis) szeretném a segítségét kérni a lombikprogram előtt egy vérvétel eredményével kapcsolatban. Sajnos csak tavaszra van hozzá időpontom, de a lombik programba már ebben a hónapban belevágunk.
MEGNEVEZÉS	ÉRTÉK	M.E.	ELTÉRÉS	REFERENCIA
ANA (ELISA)	58,80	U/ml	.+	0,00	25,00
ENA screen	pozitív
ENA sm	negatív
ENA RNP	negatív
ENA sm/RNP	negatív
ENA SS-A	pozitív (++)
ENA SS-A Ro-52	negatív
ENA SS-B	negatív
ENA Scl-70	negatív
ENA Jo-1	negatív
Centromer AT	negatív
PM/Scl	negatív
Az NK lelettel együtt mindez azt jelzi számomra, hogy túl aktív az immunrendszerem és valószínűleg az okozza a sikertelenséget, hogy szervezetem idegenként tekint a magzatra és kilöki.
T lymphocyta %	77,3	%	62,0	81,0
B lymphocyta %	5,8	%	.-	6,0	23,0
NK lymphocyta %	15,2	%	6,0	23,0
T helper lymphocyta % 48,6	%	28,0	57,0
T supressor lymphocyta % 17,7	%	10,0	39,0
Aktivált T lymphocyta % 5,1	%	1,0	10,0
CD4/CD8 sejtarány	2,7	2,0	5,0
NK funkció	36	%	.---	.---
NK funkció (számított)	120	%	80,0	120,0
NK lymphocyta szám	0,18	G/l	0,09	0,80
FEHÉRVÉRSEJT	6,6	G/L	4,4	11,3
Neutrophil %	73,3	%	.+	50,0	70,0
LUC1 %	1,1	%	0,0	6,0
Lymphocyta %	17,9	%	.-	24,0	40,0
Monocyta %	6,0	%	2,0	8,0
Eosinophil %	1,5	%	1,0	4,0
Basophil %	0,20	%	0,0	1,0
.--#Neutrophil	4,83	G/l	2,20	7,90
.--#LUC	0,07	G/l	.---	.---
.--#Lymphocyta	1,18	G/l	1,10	4,50
.--#Monocyta	0,4	G/l	0,1	0,9
.--#Eosinophil 0,10	G/l	0,05	0,45
.--#Basophil	0,02	G/L	0,00	0,10
VÖRÖSVÉRSEJT	4,50	T/L	4,10	5,10
HAEMOGLOBIN	146,0	G/L	123,0	153,0
HAEMATOCRIT	0,430	L/L	0,350	0,470
.-MCV (Vvt-k átl. Tér)	96,0	fl	80,0	98,0
#MCH	32,0	pg	28,0	33,0
#MCHC	336,0	g/L	310,0	370,0
#RDW-CV	12,0	%	11,6	15,6
THROMBOCYTA	196,0	G/L	150,0	450,0
#MPV	9,0	fl	7,2	13,0
A kérdésem az lenne Önhöz, hogy az ANA lelet indokolja-e szteroid szedését a lombikprogram miatt?
A Letrox adagját már a beültetés napjától vagy csak pozitív terhességi teszt esetén emeljem majd egy fél szemmel?
Önmagában egy leletet nem célszerű kezelni. Az NK sejt funkció sokkal inkább odafigyelést kíván. Az NK sejtek működéséről korábban ezen a honlapon írtam és a lehetséges gyógykezelésről is. Azt is jeleztem, hogy az ún kisspeptin véd a vetélésektől. A javasolt szelén, ill .intralipid, ill. IVIG kezelés bizatóbb és mellék hatásmentes. Ha a szteroid valamelyik formáját alkalmazzák: tudni kell, hogy melyiket és meddig adják. A Letroxot a beültetés napjától emelje.
Prof. Dr. Balázs Csaba 2015. 02. 28. 19:01
#96758 kérdés
Panaszaim nincsenek,csak a "szokasos" terhességi kellemetlenségek.Az utóbbi hetekben vizesedik egy kicsit a bokám,pár napja a szemhéjamat is "érzem",illetve ébredés után az ujjaim,de hamar elmúlnak.Vérnyomásom a 120/80at sosem haladja meg,csak a pulzusom magasabb, mindig 90-100.A magzat értékei normálisak,nagyon aktív baba.26éves vagyok,a terhesség óta (32.hét)9kg-ot híztam.
A terhesség elején ún. élettani túlműködés van, ezért a kapott TSH érték önmagában nem kóros. Az azonban tudni kellene, hogy az autoimmun folyamat aktív-e.
11.A pajzsmirigy fokozott működésének megállapítása nehezebb, mint a nem terheseknél, mert egyes tünetek: idegesség, gyengeség, alvási zavarok, izzadékonyság a terhességben egyébként is megfigyelhető tünetek. Ezt nehezíti az is, hogy a hagyományos hormonszintek sem nyújtanak a diagnózishoz mindig segítséget. Azt javasolják, hogy ilyen esetben endokrinológus segítségét vegyék igénybe a diagnózistól a kezelésig .
Oki kezelést javaslok, jó egészséget kívánok: Prof. Dr. Balázs Csaba 2015. 02. 28. 18:51
#97673 kérdés
2014 októberében jártam a Doktor Úrnál, a diagnózisom: autoimmun thyreoiditis,(post partum) euthyreosis, kezelt microprolactinoma. szelént, d-vitamint, wild yam-ot szedek. A tüneteim egy része javult, a hasmenésem normalizálódott, híztam 5 kilót, talán a menstruációs ciklusom is normálisabb. A hajam még mindig nagyon hullik, a nyaki nyirokcsomóim még mindig duzzadtak és feledékenyebb is vagyok mint korábban. Normális ez? Fog egyáltalán javulni? Nagyon zavarnak ezek a dolgok. Októberben a TSH-m 2,49 volt, az anti-TPO-m 283. A mostani vérvételen a TSH 3,8. A győri endokrinológus doktornő az emelkedő TSH tendenciára való tekintettel 25-ös Letroxot ajánlott. Szeretném erről a Doktor Úr véleményét kikérni. Más kérdésem is lenne. A férjemmel szeretnénk egy harmadik babát, szeretnék minden megtenni hogy egészséges legyen. Mit tudok tenni ennek érdekében? A Doktor Úr említett nekem egy babaváró étrendet, hozzáférhető ez valahol? Van esetleg valami más amit tehetnék ennek érdekében? Májusra van időpontom a Doktor Úrhoz, de addig is mindent szeretnék megtenni amit lehet. Válaszát előre is köszönöm!
Valóban aktuális volna egy találkozás, különösen azért, mert babát szeretne. Elvileg ennek nincs akadálya. Addig jó volna meghatározni a un. AMH-t és az éhgyoamrin vércukor és inzulin szintet, a HOMA-t.
Egyelőre a megkezdett kezelést folytassa és kerülja szervetlen jódot és az azt tartalmazó készítményeket. Ha lehetséges , felszabadul vizithely, akkor értesíteni fogjuk.
Jó egészséget kívánok: Prof. Dr. Balázs Csaba 2015. 02. 28. 18:39